Sy en haar man, Ala, het in 1948 Bosveld toe gekom waar hy in die myn by Chromite en sy in die mynkantore gewerk het. In 1958 het hulle op die plaas Elysium aan die Matlabasrivier begin boer. Gedurende die tydperk was hulle hoofsaaklik beesboere. Ma Sybil moes gedurende die droogte alleen op die plaas agterbly om die boerdery te behartig terwyl Pa Ala moes uitspring om ‘n ander inkomste te kry.